Ερινόμη (δορυφόρος)

Η Ερινόμη (αγγλικά: Erinome) ή Δίας XXV είναι ένας φυσικός δορυφόρος του πλανήτη Δία. Ανακαλύφθηκε από μία ερευνητική ομάδα αστρονόμων του Πανεπιστημίου της Χαβάης με επικεφαλής τον Σκοτ Σέπαρντ, το 2000. Πήρε το όνομά του τον Οκτώβριο του 2002 από την Erinoma, η οποία λέγεται ότι ήταν κόρη της Κέρες και την οποία η Αφροδίτη την έκανε να ερωτευτεί τον Δία σύμφωνα με την Ελληνική μυθολογία. Η αρχική προσωρινή ονομασία που του είχε δοθεί ήταν S/2000 J 4.

Έχει διάμετρο περίπου 3,2 χλμ. και περιφέρεται γύρω από τον Δία σε μέση απόσταση 22.986.000 χλμ. σε 711,965 ημέρες, σχηματίζοντας κλίση 164° με την εκλειπτική (162° προς τον Ισημερινό του Δία), σε ανάδρομη φορά και με εκκεντρότητα 0,2552.

Η Ερινόμη ανήκει στην τροχιακή «Ομάδα της Κάρμης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.

Παραπομπές

Εξωτερικοί σύνδεσμοι 
 Ερινόμη από την Εξερεύνηση του Ηλιακού Συστήματος της NASA 
 Οι δορυφόροι του Δία από τον Σκοτ Σέπαρντ 

Φυσικοί δορυφόροι Δία